മുല്ലപ്പെരിയാറിലെ ജലനിരപ്പ് 152 അടിയാക്കുമെന്ന് തമിഴ്നാട് ഇടുക്കി: മുല്ലപ്പെരിയാര് അണക്കെട്ടിലെ ജലനിരപ്പ് 152 അടിയാക്കുമെന്ന് തമിഴ്നാട്. ബേബി ഡാം ബലപ്പെടുത്തിയ ശേഷമായിരിക്കും മുല്ലപ്പെരിയാര് അണക്കെട്ടിലെ ജലനിരപ്പ് 152 അടിയാക്കി ഉയര്ത്തുക. കോടതി നിര്ദ്ദേശിച്ച ബേബി ഡാം ബലപ്പെടുത്തല് പൂര്ത്തിയായ ശേഷം, ജലനിരപ്പ് 152 അടിയാക്കാന് നടപടിയെടുക്കും എന്നാണ് തമിഴ്നാട് ജലസേചന വകുപ്പ് മന്ത്രി ദുരൈമുരുഗന് അറിയിച്ചത്. മുല്ലപ്പെരിയാര് അണക്കെട്ട് സന്ദര്ശിച്ച് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. ബേബി ഡാം ബലപ്പെടുത്തിയ ശേഷം അണക്കെട്ടിലെ ജലനിരപ്പ് 152 അടിയാക്കാം. ബേബി ഡാം ബലപ്പെടുത്തുന്നതിന് താഴെയുള്ള മൂന്നു മരങ്ങള് വെട്ടണം. അതിനുള്ള അനുമതി കേരള സര്ക്കാര് നല്കണമെന്നും അദ്ദേഹം ആവശ്യപ്പെട്ടു. പിണറായി സര്ക്കാര് അധികാരത്തിലിരിക്കുമ്ബോള് മുല്ലപ്പെരിയാര് പ്രശ്നത്തിന് പരിഹാരം കാണാന് കഴിയുമെന്നാണ് പ്രതീക്ഷയെന്നും അദ്ദേഹം കൂട്ടിച്ചേര്ത്തു. മുല്ലപ്പെരിയാര് അണക്കെട്ടിന്റെ സ്പില്വേ ഷട്ടറുകള് തുറന്നതിനെതിരെ തമിഴ്നാട്ടില് എഐഡിഎംകെ അടക്കമുള്ള പ്രതിപക്ഷ പാര്ട്ടികള് രംഗത്തെത്തിയിരുന്നു. തമിഴ്നാട്ടിലെ ജനങ്ങളുടെ ബുദ്ധിമുട്ടുകള് പരിഗണിക്കാതെയാണ് ഡിഎംകെ സര്ക്കാര് അണക്കെട്ട് തുറക്കാന് തീരുമാനിച്ചതെന്നായിരുന്നു എഐഡിഎംകെയുടെ ആരോപണം. ഇത് തള്ളിയ മന്ത്രി ദുരൈമുരുഗന് റൂള് കര്വ് പ്രകാരം ആണ് സ്പില് വേ തുറന്നതെന്നും വ്യക്തമാക്കി. The post മുല്ലപ്പെരിയാറിലെ ജലനിരപ്പ് 152 അടിയാക്കുമെന്ന് തമിഴ്നാട് appeared first on Pravasishabdam.